Here is a page extracted from Wikipedia that may contain CSS, HTML, and a lot of unformatted text.

Title: Chapecó
Content: Chapecó  ye un municipio d'o Estato de Santa Catarina en Brasil que estió establito o 25 d'agosto de 1917. A suya [[Población humana|población yera de 209.553 habitants en 2016, en una superficie de 625,60 km².

Economía 
Os sectors economicos predominants son os servicios, o sector agricola y l'industria agroalimentaria, prencipalment l'avicultura y a cria de tocins. O sector turistico ye tamién relacionato con a suya actividat agricola y agroalimentaria fendo-se-ie ferias ta la promoción y activación d'iste negocio.

Esporte 
Esportivament en a ciudat cal destacar o Chapecoense (Associação Chapecoense de Futebol), que compite en a primera división d'o futbol brasilero (Brasileirão) y tristement conoixito por l'accident aerio d'o Vuelo 2933 de LaMia en que morió gran parti d'os integrants d'a suya plantilla d'a temporata 2016/2017. Tamién destacan os equipes d'a ciudat d'atros esportes como ciclismo, voleibol, atletismo, handbol, escaques, natación y judo entre d'atros.

Vinclos externos 
  Sitio web d'o municipio ..
  Unochapecó - Universidade Comunitária Regional de Chapecó, Universidad local.
  Noticias relacionatas con Chapecó.

Localidaz de Brasil